A Orden d'os Predicadors u Orden d'os Flaires Predicadors ye una orden mendigant fundada por Sant Domingo de Guzmán en Tolosa (Occitania) dimpués de prebar d'evanchelizar a los cataros d'o Lenguadoc. Lur habito ye blanco con una tunica, escapulario, capucha y capa de color negro. Como simbolo mes conoixiu fan servir a cruz de Calatrava, pintada con as colors d'a orden. O lema d'a orden ye Laudare, Benedicere, Praedicare (Loar, Bendecir y Predicar).